ໂອບາມາ ກໍາລັງພິຈາລະນາ ມາດຕະການ ຕໍ່ລີເບຍ
ໂອບາມາກໍາລັງພິຈາລະນາ ທາງເລືອກຕ່າງໆ ຮວມທັງການເຄື່ອນໄຫວ ທາງທະຫານນໍາ ຕໍ່ລີເບຍ.
ປະທານາທິບໍດີບາຣັກໂອບາມາແຫ່ງສະຫະລັດກ່າວວ່າ ທາງເລືອກຕ່າງໆໃນຂອບເຂດ ກວ້າງຂວາງ ຮວມທັງການປະຕິບັດງານທາງທະຫານກໍາລັງຢູ່ໃນການພິຈາລະນາ ເພື່ອ ຮັບມືກັບອັນທີ່ທ່ານເອີ້ນວ່າ ຄວາມຮຸນແຮງທີ່ຮັບເອົາບໍ່ໄດ້ ທີ່ພວກກໍາລັງນິຍົມກາດດາ ຟີພວມກະທຳໄປໃນລີເບຍນັ້ນ ໃນການຖະແຫລງທີ່ທໍານຽບຂາວໃນວັນຈັນວານນີ້ ປະທານາທິບໍດີໂອບາມາ ຍັງໄດ້ ເຕືອນພວກທີ່ສືບຕໍ່ໃຫ້ການສະໜັບສະໜຸນຕໍ່ຜູ້ນໍາລີເບຍວ່າ ພວກເຂົາຈະເປັນຜູ້ຮັບຜິດ ຊອບໃນຄວາມຮຸນແຮງໃດໆກໍຕາມທີ່ຍັງ ດຳເນີນຢູ່ຕໍ່ມາໃນລີເບຍນັ້ນ ໃນຕອນແລງວັນຈັນວານນີ້ ໂຄສົກປະຈໍາທໍານຽບຂາວກ່າວວ່າ ທາງເລືອກຕ່າງໆທີ່ກໍາ ລັງພິຈາລະນາຢູ່ນີ້ ແມ່ນຮວມທັງການຕັ້ງເຂດຫ້າມການບິນຂຶ້ນແລະຈັດຕັ້ງປະຕິບັດການ ຫ້າມສົ່ງອາວຸດຂອງສະຫະປະຊາຊາດນັ້ນ ໂຄສົກທ່ານນີ້ຍັງກ່າວເຊ່ນກັນວ່າການໃຫ້ອາ ວຸດແກ່ກໍາລັງຝ່າຍກະບົດແມ່ນນຶ່ງໃນບັນດາທາງເລືອກຕ່າງໆທີ່ເປັນໄປໄດ້ ແຕ່ຢ່າງໃດກໍ ດີ ທ່ານເອີ້ນການເອົາບາດກ້າວດັ່ງກ່າວນີ້ວ່າ ເປັນການບາດກ້າວທີ່ຍັງໄວເກີນໄປ ທ່ານໂອບາມາໄດ້ເພ່ງເລັງໃສ່ການເອົາບົດບາດຂອງກຸ່ມເນໂຕ ເພື່ອຮັບມືກັບຄວາມຮຸນແຮງໃນລີເບຍ ແຕ່ເຈົ້າໜ້າທີ່ຂັ້ນສູງຂອງກຸ່ມເນໂຕ ກ່າວວ່າ ທາງກຸ່ມພັນທະມິດບໍ່ມີຄວາມຕັ້ງໃຈທີ່ຈະເຂົ້າແຊກແຊງໃນການລຸກຮືຂຶ້ນຕໍ່ຕ້ານລັດຖະບານຂອງລີເບຍໃນເວລານີ້